Gustav Bye

Gustav Adolf Bye (1869–1953) var en norsk skiløper og friidrettsutøver fra Trondheim.

I 1892 hoppet han 30 meter i Blyberget i Trondheim, et hopp som av flere kalles verdensrekord. Men Torjus Hemmestveit hadde da allerede hoppet 31 meter i USA året før.Se blant annet Torjus Loupedalen: Morgedal - skisportens vogge. Aschehoug, Oslo 1947 (s. 42, digitalisert av Nasjonalbiblioteket) Bye ble tildelt kongepokalen for seieren i Blyberget.Norges Skiforbund: Kongepokaler NSF historisk oversikt (besøkt 7. april 2013)Hermann Hansen, Knut Sveen: VM på ski '97 Trondheim. Adresseavisens Forlag, Trondheim 1996. ISBN 82-7164-044-5 (s. 24, digitalisert av Nasjonalbiblioteket) Etter Byes lange hopp i Trondheim stilte en anonym leserbrevskriver i Aftenposten spørsmål ved om lengden kunne stemme, og antydet at det ble jukset med lengdemålingen. Den anonyme «F2» var med stor sannsynlighet sekretæren i Skiforeningen i Oslo, Fritz Huitfeldt, som hadde skrevet innlegg under det pseudonymet tidligere. Huitfeldt fikk raskt svar fra arrangørene i Trondheim på beskyldningene han hadde kommet med.Kjell Haarstad: Skisportens oppkomst i Norge. Tapir Forlag, Trondheim 1993. ISBN 82-519-1157-5 (s. 132, digitalisert av Nasjonalbiblioteket)Se også Aftenposten: Skiidræt (s. 1, 16. mars 1892) og Aftenposten: 30 meters hop (s. 1, 19. mars 1892) (begge digitalisert av Nasjonalbiblioteket)

21. eller 22. mars året før skal han ha hoppet 33 meter i Levanger, og det hoppet kan ha vært det lengste i verden til da. Det er imidlertid usikkert om lengden stemmer, eller om hoppet virkelig ble målt i meter. Hvis det ble målt i alen, var lengden bare litt over 20 meter.Levanger-Avisa: Rekordhoppet i Levanger (29. mars 2013, oppdatert 2. april 2013, besøkt 7. april 2013)

Bye og Ole Trana fra Inderøy var i 1893 de to første trønderne som hoppet i Holmenkollbakken i Oslo. Bye var også en dyktig langrennsløper, og ble i 1900 nummer 2 på 30 km under Holmenkollrennene.Foreningen til ski-idrættens fremme gjennem 50 år 1883-1933. Dybwad, Oslo 1933 (s. 236, digitalisert av Nasjonalbiblioteket)

Gustav Bye var initiativtaker til Trondhjems Idrætsforening, og representerte klubben da han 23. september 1900 tangerte norgesrekorden på 100 meter, med tida 11,2.Norges Friidrettsforbund: Rekordenes Utvikling - Løpsøvelser    (1. januar 2013, besøkt 7. april 2013)

Bye var av yrke bankbud. Han var aktiv som skiløper helt til han var i midten av 60-årene. Han ga premiesamlingen sin til Trondhjems Skiklub, som oppbevarte den på Skistua i Bymarka, men premiene ble ødelagt da Skistua brant ned natt til 1. januar 1947. Gustav Byes vei på Byåsen i Trondheim er siden 1955 oppkalt etter ham.Terje T.V. Bratberg: Trondheim byleksikon. Kunnskapsforlaget, Oslo 1996. ISBN 82-573-0642-8 (s. 221, digitalisert av Nasjonalbiblioteket) Trondhjem Rotary Klub satte i 2003 opp en minneplate utenfor inngangen til Trøndelag Folkemuseum på Sverresborg i Trondheim, til minne om Gustav Bye og hans «verdensrekord»-hopp i 1892.Trondheim Rotary Klubb - Blyberget  (i Rotary Midt-Norges månedsbrev nr. 1, august 2003, s. 2)

 Referanser 

 Kilder 
 Adresseavisen: Trondhjems skikonge  (21. august 2007, oppdatert 17. april 2012, besøkt 7. april 2013)

Kategori:Norske skihoppere
Kategori:Norske kombinertløpere
Kategori:Norske langrennsløpere
Kategori:Norske sprintere
Kategori:Kongepokalvinnere i skiidrett
Kategori:Personer fra Trondheim kommune